פנינה רוזנבלום (מפלגה)

מפלגת פנינה רוזנבלום, או בשמה הרשמי מפלגת תנופה, הייתה מפלגה בראשותה של אשת העסקים ודוגמנית העבר פנינה רוזנבלום. המפלגה הוקמה ב-1999, לקראת הבחירות לכנסת החמש עשרה ולראשות הממשלה, התמודדה לכנסת במערכת בחירות זו בלבד ולא נכנסה לכנסת, אולם המפלגה הייתה קרובה לעבור את אחוז החסימה.

בראשית 1997 הודיעה פנינה רוזנבלום שתרוץ לכנסת ברשימה עצמאית. בקמפיין שלה לכנסת התמקדה בין היתר בנושאים כמו קידום נשים.

בבחירות זכתה המפלגה ל-44,953 קולות, כ-4,500 קולות מתחת לאחוז החסימה (49,641 קולות).

המפלגה חתמה על הסכם עודפים (שלא התממש) עם מפלגת כח לגמלאים, שאף היא לא עברה את אחוז החסימה (קיבלה 37,525 קולות).

בשנים שלאחר מכן התמודדה רוזנבלום במסגרת הליכוד. בבחירות לכנסת ה-16 שובצה במקום ה-39, ובדצמבר 2005 לאחר התפטרותו של צחי הנגבי מהכנסת הושבעה כחברת כנסת, וכיהנה עד אפריל 2006.

בשנת 2021 הקים חבר הכנסת לשעבר עופר שלח מפלגה בשם "תנופה" במטרה לרוץ איתה בבחירות. במועצות המקומיות ישנן מספר מפלגות בשם זהה, כגון ״תנופה״ בראשות אלגריה בן קסוס במגדל העמק.

מועמדי המפלגה לכנסת
מועמדי המפלגה לכנסת ה-15 (1999)

הערות שוליים

מפלגות בישראל שמעולם לא עברו את אחוז החסימה
ישראל: מפלגות היסטוריות
פנינה רוזנבלום